Miss Universe 2025

Ang **Miss Universe 2025** ay ang ika-74 na edisyon ng Miss Universe pageant, na ginanap sa Impact Challenger, Pak Kret, Nonthaburi, Taylandiya noong 21 Nobyembre 2025. 

Pagkatapos ng kompetisyon, kinoronahan ni Victoria Kjær Theilvig ng Dinamarka si Fátima Bosch ng Mehiko bilang Miss Universe 2025. Ito ang ikaapat na tagumpay ng Mehiko sa kasaysayan ng kompetisyon. Nagtapos bilang first runner-up si Praveenar Singh ng Mehiko, at nagtapos bilang second runner-up si Stephany Abasali ng Beneswela. 

118 kandidata mula sa 117 bansa at teritoryo ang lumahok sa kompetisyong ito. Pinangunahan ni Steve Byrne ang kompetisyon, samantalang sina Miss Universe 1993 Dayanara Torres at Miss Universe 2022 R'Bonney Gabriel ang nagsilbing mga *commentary host*. Nagtanghal si Jeff Satur sa edisyong ito.

## Kasaysayan 
### Lokasyon at petsa 
Noong 16 Nobyembre 2024, pagkatapos ng Miss Universe 2024 pageant, inanunsyo ng may-ari ng Legacy Holding Group USA Inc. na si Raúl Rocha Cantú na maaaring maganap ang ika-74 na edisyon ng Miss Universe sa isa sa mga na-*shortlist* na bansang ito: Arhentina, Espanya, Indiya, Kosta Rika, Maruekos, Republikang Dominikano, Taylandiya, at Timog Aprika. Kalaunan ay nabago ang listahan noong 7 Pebrero 2025 noong inanunsyo ng Miss Universe Organization sa kanilang *Facebook page* ang bagong listahan ng mga bansang maaring pangyarihan ng kompetisyon: Espanya, Kosta Rika, Niherya, Pilipinas, Republikang Dominikano, Taylandiya, ay Timog Aprika.

Noong 8 Pebrero 2025, inanunsyo ng Miss Universe Organization sa kanilang mga pahina sa hatirang pangmadla na magaganap ang ika-74 edisyon ng Miss Universe sa Bangkok, Taylandiya sa 21 Nobyembre 2025, na may mga karagdagang kaganapan na naka-iskedyul para sa Phuket at Pattaya na may mga karagdagang kaganapan na naka-iskedyul sa Phuket at Pattaya. Ito ang ikaapat na beses na magaganap ang kompetisyon sa Taylandiya. Kalaunan ay inanunsyo na magaganap ang kompestisyon sa Impact Challenger sa Pak Kret, kung saan idinaos ang Miss Universe 2005 at Miss Universe 2018. Noong 23 Abril, iniluklok bilang direktibong ehekutibo ng kompetisyon ang negosyanteng Taylandes na si Nawat Itsaragrisil.

Noong 25 Oktubre, kinumpirma ni Itsaragrisil na magpapatuloy pa rin ang kompetisyon ayon sa nakatakda sa kabila ng isang taong pagluluksa na idineklara kasunod ng pagkamatay ni Sirikit, ang dating reyna ng Taylandiya, noong nakaraang araw. Inayon ng mga tagapag-ayos ng kompetisyon ang mga kaugnay na gawain nito alinsunod sa mga rekomendasyon ng pamahalaan ng Taylandiya upang umangkop sa panahon ng pagluluksa.

### Pagpili ng mga kandidata 
Dalawampu't-apat na kandidata ang nailuklok upang kumatawan sa kanilang mga bansa/teritoryo matapos maging *isang runner*-up sa kanilang kompetisyong pambansa, o matapos mapili sa isang *casting process*, at apat na kandidata ang iniluklok matapos ang pag-urong ng orihinal na nagwagi.

Mula Hunyo hanggang Hulyo 2025, ipinalabas ng Telemundo ang palabas na *Miss Universe Latina, el reality* sa Estados Unidos, na pumili ng isang kandidatang na kumakatawan sa mga Hispano at Latino-Amerikana sa bansa, na itinalaga bilang *Miss Universe Latina*.

#### Mga pagpalit 
Pinalitan ni Dorcas Dienda si Miss Universe DR Congo 2025 Déborah Djema matapos siyang mapatalsik sa kaniyang titulo buhat ng pagtanggi sa pagpirma ng isang mandatoryong kontrata na kinakailangan ng pambansang organisasyon. Pinalitan ng *first runner-up* ng Miss Universe Trinidad & Tobago 2025 na si Latifa Morris ang orihinal na nagwagi na si Sihlé Letren, matapos nitong bumitiw dahil sa personal na dahilan.

Pinalitan ni Zhao Na si Xuhe Hou bilang kinatawan ng Tsina dahil sa personal na dahilan. Pinalitan ng second runner-up ng Miss Polonia 2025 na si Emily Reng ang orihinal na kandidata ng Polonya na si Miss Polski 2025 Oliwia Mikulska matapos malipat ang prangkisa ng Miss Universe sa Polonya sa Miss Polonia.

#### Mga unang pagsali, pagbalik, at pag-urong sa kompetisyon 
Lalahok sa unang pagkakataon ang mga bansang Cabo Verde, Mayotte, Palestina, at Rwanda. Babalik sa edisyong ito ang mga bansang Eslobenya at Irak na huling sumali noong 2017; Suwesya na huling sumali noong 2021; Gana at Hayti na huling sumali noong 2022; at Kosobo, Panama, at Timog Aprika na huling sumali noong 2023.

Bumitiw si Sahar Biniaz ng Iran buhat ng pag-aalala para sa kaligtasan ng kaniyang pambansang direktor kasunod ng mga ulat ng pagkakakulong ng direktor sa Iran. Bumitiw si Diana Fast ng Alemanya dahil sa personal na dahilan. sina Iman Totic ng Hilagang Masedonya, Josiane Golonga ng Kaemerun, at Chiara Wijntuin ng Suriname dahil sa hindi isiniwalat na dahilan. Bumitiw rin si Helena O'Connor ng Lupangyelo dahil sa isang karamdaman. Bagama't lumahok sa paunang kompetisyon, hindi na nagpakita sa pangwakas na kompetisyon si Flavia Harizaj ng Albanya dahil sa personal na dahilan. Bumitiw rin si Gabrielle Henry ng Hamayka matapos magtamo ng isang pinsala sa kasagsagan ng paunang kompetisyon.

Hindi sasali ang mga bansang Bahreyn, Eritreya, Hibraltar, Kenya, Maldibas, Mongolya, Pidyi, Samoa, Somalya, Tsipre, at Usbekistan sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
### Mga *Continental Queen* 
### Mga natatanging parangal 
#### *Beyond the Crown* 
## Kompetisyon 
### Pormat ng kompetisyon 
Tulad noong 2024, tatlumpung semi-finalist ang napili sa pamamagitan ng national costume competition, paunang kompetisyon at ang mga closed-door interview. Nagsagawa ng *internet voting* kung saan ang mga manonood ay maaaring bumoto para sa isa pang kandidata upang umabante sa *semifinals*. Lumahok sa *swimsuit competition* ang tatlumpung mga *semifinalist* at pagkatapos ay pinili ang labindalawang mga *semifinalist*. Lumahok sa *evening gown competition* ang labindalawang mga *semifinalist* at kalaunan ay pinili ang limang pinalista na lalahok sa *question-and-answer round*, *final question* at *final walk*.

Natukoy ang mga nanalo ng walong natatatanging parangal at ang kanilang mga *runner-up* sa pamamagitan ng *online public voting* sa pamamagitan ng mga aplikasyon na Miss Universe at Zetrix, kabilang ang parangal na *Miss Congeniality*.

### Komite sa pagpili 
* Miniyothabo Francisca Baloyi – koronel ng hukbo mula sa Simbabwe *(sa* *pangwakas na kompetisyon lamang)*
* Romero Britto – Brasilenyong artista at iskulptor *(sa gabi ng* *pangwakas na kompetisyon lamang)*
* Sharon Fonseca – Benesolanong modelo, aktres, at negosyante
* Natalie Glebova – Miss Universe 2005 mula sa Kanada*
* Andrea Meza – Miss Universe 2020 mula sa Mehiko
* Saina Nehwal – Indiyanong manlalaro ng badminton; tumanggap ng tansong medalya sa Palarong Olimpiko sa Tag-init 2012 *(sa* *pangwakas na kompetisyon lamang)*
* Savinee Pakaranang – Miss Thailand 1984
* Farung Yuthithum – Miss Thailand Universe 2007

## Mga kontrobersiya 
### Alitan sa yamang-isip sa Miss Universe Thailand 
Noong 3 Nobyembre 2025, inilahad ng Miss Universe Organization na hindi opisyal na awtorisado ang kaganapang "Special Dinner and Talk Show" na inorganisa ng Miss Universe Thailand, at nilabag ang mga karapatan sa intelektwal na ari-arian ng MUO. Tumugon ang Miss Universe Thailand Organization na ang kaganapan at ang nauugnay nitong botohan ay bahagi ng opisyal na *marketing package* ng Taylandiya bilang mangungunang bansa, na isinagawa nang malinaw sa ilalim ng kanilang mga awtorisadong karapatan, at na sila ay kumunsulta sa mga legal na tagapayo upang masuri ang mga potensyal na epekto at maghanda para sa posibleng legal na aksyon kung kinakailangan. Gayunpaman, opisyal na kinansela ang kaganapan noong 6 Nobyembre.

### Promosyon ng sugalan 
Noong 3 Nobyembre 2025, naglunsad ng imbestigasyon ang Metropolitan Police Bureau sa Bangkok pagkatapos magsampa ng reklamo si Itsaragrisil, ang tagapangulo ng *Miss Universe Thailand Host Committee*, na nagsasaad na inutusan ng MUO ang mga kandidata na magsapelikula sila ng mga materyal na pang-promosyon para sa isang *online gambling website* sa kanilang hotel, na maaaring maging isang paglabag sa batas ng mga Taylandes. Itinanggi ng MGI ang anumang pagkakasangkot at sinabi na ang promosyon ay responsibilidad lamang ng MUO. Nagbigay ng pahayag si Itsaragrisil sa pulisya at pormal na itinanggi ang gawain.

### *Sashing ceremony* 
Noong 4 Nobyembre 2025, sa panahon bago ang *sashing ceremony*, sinaway ni Itsaragrisil si Fátima Bosch ng Mehiko dahil sa hindi paglahok sa mga kaganapang pang-promosyon, ipinahiwatig na ginagawa siyang "tanga" ng kaniyang mga gawain, at pinalabas siya ng mga guwardiya pagkatapos niyang tangkaing makagambala. Ilang kandidata ang biglaang umalis din bilang pakikiisa. Umalis din sa lugar ang kasalukuyang may-hawak ng titulo na si Victoria Kjær Theilvig, at sinabi na ang mga salita ni Itsaragrisil ay "higit pa sa kawalang-galang".

Kinalaunan ay kinondena ng may-ari ng Miss Universe na si Raúl Rocha ang pag-uugali ni Itsaragrisil bilang hindi katanggap-tanggap, iniutos ang pagsuspinde ng *sashing ceremony'', at inihayag na ang papel ni Itsaragrisil sa mga opisyal na gawain ng Miss Universe ay paghihigpitan, habang ang  punong ehekutibong opisyal na si Mario Búcaro ay ipinadala sa Taylandiya upang makipag-ugnayan sa Miss Grand International upang matiyak na magpapatuloy ang kompetisyon nang propesyonal at ligtas. Nagbigay si Itsaragrisil ng pormal na paghingi ng tawad sa lahat ng mga kandidata sa seremonya ng pagtanggap, at tinanggihan ang paggamit ng mga salitang "tanga" o "siraulo".

## Mga tala 

## Mga sanggunian 
## Mga panlabas na link 
*